Neuvoston asetus (ETY) N:o 1754/92, annettu 30 päivänä kesäkuuta 1992, asetusten (ETY) N:o 1035/72 ja (ETY) N:o 1121/89 muuttamisesta tuoreiden hedelmien ja vihannesten alan interventiokynnysjärjestelmän osalta



Virallinen lehti nro L 180 , 01/07/1992 s. 0023 - 0024

Suomenk. erityispainos Alue 3 Nide 43 s. 0014

Ruotsink. erityispainos Alue 3 Nide 43 s. 0014



NEUVOSTON ASETUS (ETY) N:o 1754/92, annettu 30 päivänä kesäkuuta 1992, asetusten (ETY) N:o 1035/72 ja (ETY) N:o 1121/89 muuttamisesta tuoreiden hedelmien ja vihannesten alan interventiokynnysjärjestelmän osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1) ja erityisesti sen 16 b artiklan 3 kohdan, ottaa huomioon komission ehdotuksen(2), ottaa huomioon Euroopan parlamentin lausunnon(3), ottaa huomioon talous- ja sosiaalikomitean lausunnon(4), sekä katsoo, että interventiokynnysten laskemisessa ja täytäntöönpanemisessa on markkinointivuodesta 1992/1993 alkaen otettava huomioon entisen Saksan demokraattisen tasavallan alueella korjattu tuotanto; tähän uuteen tilanteeseen olisi toisaalta mukautettava asetuksen (ETY) N:o 1035/72 16 artiklan 3 a kohdassa tomaateille vahvistetut interventiokynnys ja ylityserä ja toisaalta asetuksen (ETY) N:o 1121/89(5) 1 ja 2 artiklassa omenille ja kukkakaalille vahvistetut ylityserät, ja asetuksessa (ETY) N:o 1121/89 otetaan käyttöön omenia koskevat interventiokynnykset markkinointivuosiksi 1989/1990, 1990/1991 ja 1991/1992; ottaen huomioon tätä tuotetta koskeva markkinatilanne, tämä kynnys olisi pidettävä voimassa markkinointivuoden 1991/1992 jälkeen, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1035/72 16 artiklan 3 a kohdan ensimmäinen alakohta seuraavasti: "Jos sellaisten tomaattien määrä, joille on tietyn markkinointivuoden kuluessa toteutettu interventiotoimenpiteitä 15 ja 19 a artiklan mukaisesti, ylittää 600 800 tonnia, alennetaan tälle tuotteelle seuraavaksi markkinointivuodeksi 2 ja 3 kohdan mukaisin perustein vahvistettuja perushintaa ja ostohintaa yhdellä prosentilla jokaiselta tämän määrän ylittävältä 31 000 tonnin erältä. Tämän säännöksen soveltaminen ei voi kuitenkaan johtaa näiden hintojen alentamiseen 20 prosenttia enempää." 2 artikla Muutetaan asetus (ETY) N:o 1121/89 seuraavasti: 1 Korvataan 1 artiklan 1 kohta seuraavasti: "1 Omenien interventiokynnys vahvistetaan seuraaviksi prosenteiksi tuoreena kulutettavaksi tarkoitetun tuotannon keskiarvosta niiden viiden viimeisen markkinointivuoden ajalta, jolta tiedot ovat saatavilla: - markkinointivuodeksi 1989/1990: 6 prosenttia; - markkinointivuodeksi 1990/1991: 4 prosenttia; - markkinointivuodesta 1991/1992 alkaen: 3 prosenttia." 2 Korvataan 1 artiklan 3 kohta seuraavasti: "3 Edellä 2 artiklassa tarkoitettu ylittyminen johtaa seuraavan markkinointivuoden aikana perus- ja ostohinnan alenemiseen yhdellä prosentilla 85 100 tonnin ylitystä kohden." 3 Korvataan 2 artiklan 3 kohta seuraavasti: "3 Edellä 2 artiklassa tarkoitettu ylittyminen johtaa seuraavan markkinointivuoden aikana perus- ja ostohinnan alenemiseen yhdellä prosentilla 20 000 tonnin ylitystä kohden." 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 30 päivänä kesäkuuta 1992. Neuvoston puolesta Puheenjohtaja Arlindo MARQUES CUNHA (1) EYVL N:o L 118, 20.5.1972, s. 1. Asetus sellaisena kuin se on viimeksi muutettuna asetuksella (ETY) N:o 1156/92 (EYVL N:o L 122, 7.5.1992, s. 3) (2) EYVL N:o C 119, 11.5.1992, s. 61 (3) EYVL N:o C 150, 15.6.1992 (4) Lausunto on annettu 29 päivänä huhtikuuta 1992 (5) EYVL N:o L 118, 29.4.1989, s. 21. Asetus sellaisena kuin se on muutettuna asetuksella (ETY) N:o 1623/91 (EYVL N:o L 150, 15.6.1991, s. 8)